ᱢᱚᱞᱞᱤᱠᱟ ᱥᱟᱨᱟᱵᱷᱟᱭᱤ
ᱢᱚᱞᱞᱤᱠᱟ ᱥᱟᱨᱟᱵᱷᱟᱭᱤ ᱫᱚ ᱢᱤᱫ ᱥᱩᱥᱟᱹᱨᱤᱭᱟᱹ (activist), ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱟᱞ ᱱᱟᱪᱚᱱᱤᱭᱟᱹ ᱟᱨ ᱮᱠᱴᱨᱮᱥ ᱠᱟᱱᱟᱭ ᱾ ᱟᱡᱟᱜ ᱚᱲᱟᱜ ᱫᱚ ᱥᱤᱧᱚᱛ ᱫᱤᱥᱚᱢ ᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱚᱦᱢᱮᱫᱟᱵᱟᱫᱽ ᱨᱮ, ᱡᱟᱦᱟᱸ ᱫᱚ ᱠᱞᱟᱥᱤᱠᱟᱞ ᱱᱟᱪᱚᱱᱤᱭᱟᱹ ᱢᱨᱤᱱᱟᱞᱤᱱᱤ ᱥᱟᱨᱟᱵᱷᱟᱭᱤ ᱟᱨ ᱵᱤᱠᱨᱚᱢ ᱥᱟᱨᱟᱵᱷᱟᱭᱤ ᱛᱤᱠᱤᱱᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱢᱚᱞᱞᱤᱠᱟ ᱫᱚ ᱠᱩᱪᱤᱯᱩᱰᱤ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱨᱮ ᱢᱤᱫ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾[᱑]
ᱯᱩᱭᱞᱩ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱚᱞᱞᱤᱠᱟ ᱥᱟᱨᱟᱵᱷᱟᱭᱤ ᱫᱚ ᱥᱤᱧᱚᱛ ᱫᱤᱥᱚᱢ ᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱚᱦᱢᱚᱫᱟᱵᱟᱫᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱧᱩᱛᱩᱢ ᱫᱚ ᱵᱤᱠᱨᱚᱢ ᱥᱟᱨᱟᱵᱷᱟᱭᱤ ᱟᱨ ᱮᱸᱜᱟᱛ ᱫᱚ ᱢᱨᱤᱱᱟᱞᱤᱱᱤ ᱥᱟᱨᱟᱵᱷᱟᱭᱤ ᱧᱩᱛᱩᱢ ᱟᱹᱠᱤᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱥᱮᱨᱢᱟ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱟᱨ ᱮᱸᱜᱟᱛ ᱫᱚ ᱠᱞᱟᱥᱤᱠᱟᱞ ᱱᱟᱪᱚᱱᱤᱭᱟᱹ ᱾ ᱩᱱᱤ ᱫᱚ ᱑᱙᱗᱔ ᱥᱟᱹᱦᱤᱛ ᱨᱮ ᱤᱤᱢ ᱚᱦᱢᱚᱫᱟᱵᱟᱫᱽ (IIM Ahmedabad) ᱠᱷᱚᱱ ᱮᱢᱹᱵᱤᱹᱮ (MBA) ᱟᱨ ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱚᱨᱜᱟᱱᱟᱭᱤᱡᱮᱥᱚᱱᱟᱞ ᱵᱮᱦᱮᱵᱤᱭᱚᱨ (Organisational Behaviour) ᱨᱮ ᱰᱚᱠᱴᱚᱨᱮᱴ (Doctorate) ᱮ ᱦᱟᱹᱥᱤᱞ ᱞᱮᱫ ᱛᱟᱦᱮᱸᱫ ᱾[᱒] ᱩᱱᱤ ᱫᱚ ᱮᱱᱮᱡ ᱩᱫᱩᱜ-ᱤᱭᱟᱹ, ᱱᱟᱪᱚᱱᱤᱭᱟᱹ ᱟᱨ ᱮᱠᱴᱨᱮᱥ ᱞᱮᱠᱟᱛᱮ ᱦᱚᱸ ᱦᱤᱱᱫᱤ, ᱢᱟᱞᱟᱭᱟᱞᱟᱢ, ᱩᱡᱽᱨᱟᱴᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱟᱠᱟᱫᱼᱟ ᱾[᱓]
ᱠᱟᱹᱢᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱚᱞᱞᱤᱠᱟ ᱫᱚ ᱠᱟᱹᱴᱤᱡ ᱚᱠᱛᱚ ᱠᱷᱚᱱ ᱜᱮ ᱮᱱᱮᱡ ᱪᱮᱫ ᱠᱟᱛᱮ, ᱯᱷᱤᱞᱢ ᱨᱮᱦᱚᱸ ᱠᱟᱹᱢᱤᱭ ᱮᱦᱚᱵ ᱞᱮᱫᱼᱟ ᱑᱕ ᱵᱚᱪᱷᱚᱨ ᱥᱮᱨᱢᱟ ᱠᱷᱚᱱ ᱾ ᱢᱚᱞᱞᱤᱠᱟ ᱫᱚ ᱯᱤᱴᱚᱨ ᱵᱽᱨᱩᱠ ᱟᱜ ᱢᱚᱦᱟᱵᱷᱟᱨᱚᱛ ᱯᱷᱤᱞᱢ ᱨᱮ ᱫᱨᱚᱣᱯᱚᱫᱤ ᱨᱩᱯ ᱮ ᱯᱟᱴ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱡᱤᱭᱚᱱ ᱠᱮᱨᱤᱭᱚᱱ ᱨᱮ ᱟᱭᱢᱟ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱢᱚᱞᱞᱤᱠᱟ ᱫᱚ ᱥᱮᱨᱮᱧ ᱱᱟᱪᱚᱱᱤᱭᱟᱹ ᱥᱟᱶᱛᱮ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾[᱔] ᱩᱱᱤ ᱫᱚ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱫᱚᱨᱯᱚᱬ ᱮᱠᱟᱰᱮᱢᱤ ᱚᱯᱷ ᱯᱟᱨᱯᱷᱚᱨᱢᱤᱝ ᱟᱨᱴᱥ (Darpana Academy of Performing Arts) ᱨᱮ ᱪᱟᱪᱞᱟᱣᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱫᱚ ᱨᱚᱲ ᱛᱮ ᱟᱪᱟᱨ ᱵᱮᱵᱷᱟᱨ ᱵᱚᱫᱚᱞ ᱵᱟᱵᱚᱫᱽ ᱛᱮ ᱠᱚ ᱥᱮᱪᱮᱫᱮᱫ ᱠᱚᱣᱟ ᱾[᱕]
ᱨᱟᱡᱽ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱙ ᱥᱟᱹᱦᱤᱛ ᱵᱟᱪᱷᱱᱟᱣ ᱚᱛᱚ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱮᱞ ᱠᱮ ᱟᱰᱵᱷᱟᱱᱤ ᱵᱤᱨᱩᱫᱷ ᱨᱮ ᱯᱷᱩᱨᱜᱟᱹᱞ ᱠᱮᱱᱰᱤᱰᱮᱴ (candidate) ᱞᱮᱠᱟᱛᱮ ᱛᱤᱝᱩ ᱞᱮᱱ ᱛᱟᱦᱮᱸᱫ ᱾[᱖][᱗] ᱮᱞ ᱠᱮ ᱟᱰᱵᱷᱟᱱᱤ ᱴᱷᱮᱱ ᱠᱷᱚᱱ ᱵᱷᱚᱴ ᱨᱮ ᱦᱮᱨᱟᱣ ᱠᱟᱛᱮ ᱞᱟᱡᱟᱣ ᱯᱟᱲᱟ ᱞᱮᱱ ᱛᱟᱦᱮᱸᱫ ᱮ ᱾[᱘]
ᱥᱮᱯᱴᱮᱵᱚᱨ ᱒᱐᱑᱑ ᱥᱟᱹᱦᱤᱛ ᱨᱮ ᱜᱩᱡᱽᱨᱟᱴ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱚᱫᱤ ᱵᱤᱨᱩᱫᱷ ᱨᱮ ᱥᱚᱨᱵᱚᱫᱚᱭᱚ ᱢᱤᱥᱚᱱ (sarvodaya mission) ᱚᱠᱛᱚ ᱟᱞᱤᱜᱟᱥᱚᱱ (alligation) ᱮ ᱟᱹᱜᱩ ᱞᱮᱫ ᱛᱟᱦᱮᱸᱫ ᱾ [᱙] ᱒᱐᱐᱒ ᱥᱟᱹᱦᱤᱛ ᱜᱩᱡᱽᱨᱟᱴ ᱫᱚᱝᱜᱟ (ᱜᱚᱯᱚᱡ) ᱵᱟᱵᱚᱫᱽ ᱛᱮ ᱱᱚᱨᱮᱱᱫᱽᱨᱚ ᱢᱚᱫᱤ ᱟᱡᱟᱜ ᱯᱤᱴᱤᱥᱚᱱ ᱠᱷᱚᱱ ᱮ ᱮᱨᱮᱲᱚ ᱠᱟᱱᱟ ᱢᱮᱱᱛᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱡᱟᱱᱩᱣᱟᱨᱤ ᱘, ᱒᱐᱑᱔ ᱨᱮ ᱩᱱᱤ ᱫᱚ ᱟᱢ ᱟᱫᱽᱢᱤ ᱯᱟᱨᱴᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ International encyclopedia of dance: a project of Dance Perspectives Foundation, Inc
- ↑ indobase Dances of India
- ↑ The Hindu : National : Mallika Sarabhai to contest against Advani
- ↑ Inspiring woman
- ↑ Welcome to the world of Darpana Archived ᱑᱙ ᱡᱩᱞᱟᱭ ᱒᱐᱑᱑ at the Wayback Machine.
- ↑ Express India – Danseuse Mallika Sarabhai troops into Advani bastion in Gandhinagar Archived ᱒᱓ ᱥᱮᱯᱴᱮᱢᱵᱚᱨ ᱒᱐᱑᱒ at the Wayback Machine.
- ↑ Poll dance: Mallika to contest against LK from Gandhinagar – Times of India
- ↑ The Hindu – National – Modi magic fails to work
- ↑ "Mallika Sarabhai, riots victims detained at Modi's fast venue". The Hindustan Times. IANS. 18 ᱥᱮᱯᱴᱮᱢᱵᱚᱨ 2011. Archived from the original on 9 ᱱᱚᱵᱷᱮᱢᱵᱚᱨ 2013. Retrieved 26 ᱯᱷᱮᱵᱽᱨᱩᱣᱟᱨᱤ 2013.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn